C 342/224
EL
Επίσημη Εφημερίδα της Ευρωπαϊκής Ένωσης
6.9.2022
Πέμπτη 17 Φεβρουαρίου 2022
77. σημειώνει ότι η πανδημία COVID-19 έχει οδηγήσει σε ορισμένους περιορισμούς μεταξύ και εντός των κρατών μελών, πέραν της μείωσης που έχει σημειωθεί στον τομέα των ξενοδοχείων, των εστιατορίων και της τροφοδοσίας, με καταστροφικές επιπτώσεις στην παραγωγή τροφίμων· 78. φρονεί ότι η βιώσιμη ανάπτυξη, η δίκαιη μετάβαση, η κοινωνική ένταξη και η δημιουργία ποιοτικών θέσεων εργασίας πρέπει να προλειάνουν το έδαφος για την ανάκαμψη· 79.
χαιρετίζει την πρόταση της Επιτροπής να υποβάλει μέσο έκτακτης ανάγκης για την ενιαία αγορά· καλεί την Επιτροπή να το αναπτύξει ως νομικά δεσμευτικό δομικό εργαλείο ώστε να διασφαλίζεται η ελεύθερη κυκλοφορία προσώπων, αγαθών και υπηρεσιών σε περίπτωση μελλοντικών κρίσεων· 80. καλεί την Επιτροπή και τα κράτη μέλη να αξιοποιήσουν προορατικά τα διδάγματα που αντλήθηκαν και να αναπτύξουν ένα σχέδιο αντιμετώπισης καταστάσεων έκτακτης ανάγκης, το οποίο θα πρέπει να αποσκοπεί στη διασφάλιση κοινής αντίδρασης και στη διασφάλιση, στο μέτρο του δυνατού, της ελεύθερης κυκλοφορίας των υπηρεσιών, των αγαθών και των προσώπων, και ιδίως των διασυνοριακών εργαζομένων· υπενθυμίζει ότι είναι απαραίτητη η άμεση γνωστοποίηση από τα κράτη μέλη των εθνικών μέτρων που περιορίζουν την ελεύθερη κυκλοφορία αγαθών και υπηρεσιών· 81.
χαιρετίζει την πρόταση κανονισμού της Επιτροπής σχετικά με σοβαρές διασυνοριακές απειλές κατά της υγείας και την κατάργηση της απόφασης αριθ.
1082/2013/ΕΕ (COM(2020)0727), και ειδικότερα την πρότασή της για τη δημιουργία μηχανισμού ελέγχου των περιορισμών στις εξαγωγές ιατρικού εξοπλισμού στην εσωτερική αγορά· 82.
τονίζει ότι είναι επειγόντως αναγκαίο να διευρυνθεί η πρόσβαση στις ψηφιακές υπηρεσίες και τεχνολογίες που είναι σημαντικές κατά τη διάρκεια καταστάσεων έκτακτης ανάγκης για την ομαλή λειτουργία της ενιαίας αγοράς και για πρόσβαση των πολιτών και των επιχειρήσεων στις δημόσιες υπηρεσίες μέσω λύσεων ηλεκτρονικής διακυβέρνησης· αναγνωρίζει ότι ο ψηφιακός αποκλεισμός και η έλλειψη πρόσβασης στο διαδίκτυο συνιστούν κάποιους από τους σημαντικότερους μη δασμολογικούς φραγμούς για τον ψηφιακό μετασχηματισμό της ενιαίας αγοράς της ΕΕ· o o 83.
o
αναθέτει στην Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.